ཤེས་རབ་དབྱེ་བ་མེད་པའི་ཟུང་དུ་འཇུག་པའི་རྩར་ཡོད་པ་ཡིན་ཏེ། དེ་ལྟར་ཡང་། རྐྱང་མ་ཤེས་རབ་རང་བཞིན་ལ། ། རོ་མ་ཐབས་ཀྱི་ཡང་དག་གནས། ། ཀུན་འདར་མ་ནི་དབུས་གནས་སུ། ། གཟུང་དང་འཛིན་པ་རྣམ་པར་སྤངས། ། བགྱི་བ་གསུངས། དེས་ན་རླུང་གི་དབང་དུ་བགྱིས་ན། ལྔ་ཡི་བདག་ཉིད་བཅུ་མིང་ཅན། ། གསུངས་པས། རྩ་བའི་རླུང་ལྔ་དང་ཡན་ལག་གི་རླུང་ལྔ་ལ་སོགས་པ། གཡས་ནས་རྒྱུ་བ་དང་། གཡོན་ནས་རྒྱུ་བ་དང་། གཉིས་ཀ་ནས་རྒྱུ་བ་དང་། གཉིས་ཀ་ནས་དལ་བར་རྒྱུ་བ་དང་བཞི་ཡིན་ཏེ། དེ་ལྟར་ཡང་། གཡས་དང་གཡོན་དང་གཉིས་ཀ་དང་། དལ་བར་རྒྱུ་དང་རྣམ་པ་བཞིའོ། ། བགྱི་བ་གསུངས་པ་དེ་ལ་གཡས་ཕྱོགས་ནས་རྒྱུ་བའི་དུས་སུ། དུས་ཚོད་ཅིག་མ་གཏོགས་པ་བཀྲ་མི་ཤིས་པ་དང་མི་འདོད་པ་ཐམས་ཅད་འབྱུང་བ་ལགས། འགྲུབ་པ་ཞིག་ཡོད་དེ་ཁྱེད་ལ་དགོས་པ་མེད། གཡོན་ནས་རྒྱུ་བའི་དུས་སུ་དགེ་སྦྱོར་གནད་དུ་འགྲོ་བ་ལ་སོགས་པ་དང་བྱ་བྱེད་ཐམས་ཅད་འགྲུབ་པ་ལགས། གཡོན་པ་ཀུན་སྤྱོད་དང་སེང་གེའི་ཉལ་སྟབས་བྱེད་པའི་རྒྱུ་མཚན་ཡང་རླུང་གཡོན་ནས་རྒྱུ་བའི་ཐབས་ཡིན་པས་དྲན་པས་ཟིན་པར་བྱེད་དགོས་པ་ཡིན། དེ་ཡང་སྤྱན་སྔ་ཀུན་ནས་ཆགས་ཟོམ་གསོལ་བའི་དུས་སུ་ཡང་ཉེ་གནས་ཀྱིས་ནོར་ནས་གཡས་པ་ལ་གསོལ་བ་ལ། བཀའ་བཀྱོན་མཛད་ནས། ད་ཕྱིས་དེ་ལྟར་མ་བྱེད་སྔོན་ལ་གཡོན་པ་ལ་གསོལ་བ་ཡིན་གསུངས། དེ་ཡང་གོམས་པ་འདོར་བ་ལ་སོགས་པ་ལ་ཡང་། གཡོན་པ་ཀུན་སྤྱོད་ཀྱིས་ཉམས་སུ་ལེན་དགོས་པ་ཡིན་གསུངས་སྐད། དེ་ཡང་དཔལ་ལྡན་ཕག་མོ་གྲུ་པའི་སྤྱན་སྔར་ནས། འདི་ལ་རླུང་ལྟས་བརྟག་པའི་རྩ་བ་ཅན་གསུངས་ནས་ཤིན་ཏུ་ཟབ་པར་མཛད་པ་ཡིན་པར་འདུགདེ་ཡང་ས་ཐག་རིང་པོར་འགྲོ་བ་ལ་སོགས་པ་རྣམས་ལ་འདི་ལྟས་དེ་ཉེ་གནས་ལ་ལྟར་བཅུག་ནས། ལྟས་བཟང་བ་ཀུན་འགྲོར་འཇུག་པ་ཡིན་པར་གདའ། དེ་ཡང་སྔོན་གྱི་དུས་སུ་དགེ་བཤེས་དར་བློས། ཁུ་བོ་དགེ་བཤེས་དཔལ་ལྡན་ཕག་མོ་གྲུ་པའི་ཞབས་དྲུང་ན་ཡོད་པའི་དུས་སུ་ཁོང་དགེ་བཤེས་འགའ་ཞིག་ལ་འགྲོ་ཆོས་མཛད་པའི་དུས་སུ། ཉེ་གནས་ཞིག་ལ་ཁོང་རྣམ་པའི་རླུང་ལྟས་ལྟར་བཅུག་པའི་དུས་ན། ཉེ་གནས་དེས་དགེ་བའི་བཤེས་གཉེན་རྣམས་ཀྱི་འདོད་ཕྱོགས་ནས་རྒྱུ་བར་འདུགབུ་ཚ་འདིའི་འདོད་ཕྱོགས་ནས་མི་རྒྱུ་བར་འདུག་པས། འདི་ལ་བཅོས་སམ་རྟེན་འབྲེལ་མཛད་པར་ཞུ་བྱས་པས། སྤྱན་སྔ་ནས་ཁོ་བཞག་པས་ཆོག་གསུངས་པས། དགེ་བཤེས་དར་བློའི་རྟོག་པ་ལ། ང་འབུ་ན་སོ་ཆུང་བས་བརྙས་པར་འདུག་སྙམ་པ་ལ། ཕྱིས་ཕོད་མདོར་ཕྱིན་པ་དང་། དར་བློ་རྐང་པ་ན་ནས་ལུས་པས་སྐྱིད་ཤོད་དུ་སློབ་གཉེར་མཛད་ནས་ཕྱིས་རྗེ་རིན་པོ་ཆེ་ཞབས་དྲུང་དུ་བྱོན་པ་ལ། དགེ་བའི་བཤེས་གཉེན་བསམ་གྱི་མི་ཁྱབ་པ་ཞིག་བྱུང་བ་ཡིན། དེ་ལ་རྗེ་རིན་པོ་ཆེའི་ཞལ་ནས། ང་ལ་དཔལ་ཕག་མོ་གྲུ་པས་འདི་གནང་བ་ཡིན་གསུངས། ཡང་མཐའ་ཐང་ཡ་གི་ན། སྤྱན་སྔ་ནས་སྐྱོ་བསངས་ལ་བྱོན་པའི་དུས་ཚོད་ཅིག་ཏུ། ཡོན་བདག་མགྲོན་པོ་ཞིག་རྒྱ་སོ་ལ་མར་འགྲོ་བའི་ཞུ་སྣ་ལ་ངེད་ཅག་ཕྱིན་པས། ཁྱོད་ཀྱིས་ཁོའི་རླུང་ལྟས་རྟོག་དང་བགྱི་བ་གསུངས། འདོད་ཕྱོགས་སུ་རྒྱུ་བར་འདུག་པས། འོ་ན་ཕྱིན་པས་ཆོག་གསུངས་ནས། ཁོ་སཽང་བས་འདོད་པ་བཞིན་དུ་གྲུབ་ནས་ཕྱི་ལོ་ཡར་ལ་འདིར་ཕྱིན། དེ་ལ་ལེགས་ཉེས་ཐམས་ཅད་རླུང་གིས་བྱེད་པ་ལགས། དེ་ལྟར་ཡང་། རླུང་ཞེས་བྱ་བ་ལས་ཀུན་བྱེད། ། བགྱི་བ་གསུངས། དེ་ཡང་རླུང་དང་རྣམ་པར་ཤེས་པ་གཉིས་པོ་དེ་གཅིག་པའི་གནད་ཀྱང་། རླུང་ནང་དུ་གནས་པའི་དུས་སུ་ཤེས་པ་ཡང་ནང་དུ་གནས། དེས་གསང་བ་རྟེན་འབྲེལ་ཐམས་ཅད་བསྒྲིགས་ནས། ཐབས་ལམ་ལ་སོགས་པའི་ཡོན་ཏན་སྐྱེ་བ་ལགས་ཏེ། དེ་ལྟར་ཡང་། ཐབས་ལམ་གྱི་ཁ་པོ་ཆེ་བ་ཀུན། ། རླུང་སེམས་གཉིས་མེད་གོ་ལགས་སམ། ། བགྱི་བ་གསུངས། དེ་ལྟར་རྩས་གར་ཁྱབ་པར་རླུང་གིས་ཁྱབ། རླུང་གིས་གར་ཁྱབ་པར་ཁམས་བྱང་ཆུབ་སེམས་ཀྱི་ཐིག་ལེས་ཁྱབ། དེ་ལ་ཐེག་པ་ཆེན་པོ་གསང་སྔགས་ཀྱི་སྐད་དུ་གསང་བ་རྟེན་འབྲེལ། འདུལ་བ་ནས་ཤིང་ལ་ཤིང་ཞོའི་ཚུལ་དུ་གནས་པར་བཞེད་པ་ཡིན། འོ་ན་དེ་ལྟར་གནས་པ་དེ་ཟབ་པ་ཡིན་ནམ་སྙམ་ན། དེ་ཟབ་རྒྱུ་མེད་དེ། དེ་ཟབ་ན་སེམས་ཅན་དམྱལ་བ་ན་གནས་པ་དང་། འཇག་མིག་གི་སྲིན་བུ་ཡན་ཆད་ལ་ཡཽད་པས་དེ་རྣམས་ཀྱང་ཟབ་དགོས། འོ་ན་གང་ཟབ་སྙམ་ན་ནང་གི་བསམ་པ་ལས་ཟབ་པ་མེད་པ་ལགས། དེས་ན་ནང་དུ་བསམ་པ་གང་སྐྱེས་པ་དེའི་རང་གཟུགས་སམ། ཕྱི་ནང་གསང་གསུམ་ལ་སོགས་པ་འོང་བ་ཡིན། དེ་ཡང་ནང་དུ་ཉོན་མོངས་པ་ཆགས་སྡང་རྨོངས་གསུམ་གྱི་བསམ་པ་གང་སྐྱེས་ཀྱང་དེའི་ཕྱི་ནང་གསང་གསུམ་ལུས་དང་སྣང་བ་ལས་འབྲས་བུ་དང་བཅས་པ་ཐམས་ཅད་བསམ་པ་དེ་ལས་མི་གཞན་པར་འོང་ནས། ཕུང་ཉེས་སྣ་ཚོགས་པ་བསྐྱེད་པ་ཡིན། བསམ་པ་བཟང་པོ་སྐྱེས་པར་སོང་ན་དེའི་རང་གཟུགས་སུ་གྲུབ་ནས་གནས་སྐབས་དང་མཐར་ཐུག་གི་ཕན་བདེ་ཐམས་ཅད་འབྱུང་བ་ལགས། དེས་ན་རླུང་བགྱི་བ་དེ་ནི་ལས་ཐམས་ཅད་སྒྲུབ་པ་རྣམ་པར་ཤེས་པ་དེ་དབྱེ་བ་མེད་པ་གཅིག་ལ་ཟེར་བ་ཡིན་ཏེ། དེ་ལྟར་ཡང་། རླུང་རྣམས་ཕྲ་བའི་གཟུགས་ཀྱིས་ནི། ། ཤེས་དང་ཡང་དག་འདྲེས་གྱུར་ནས། ། དབང་པོའི་ལམ་ལས་བྱུང་ནས་ནི། ། ཡུལ་རྣམས་ལ་ནི་དམིགས་པར་བྱེད། ། བགྱི་བ་གསུངས་པས། ནང་དུ་སེམས་གཟུང་བའི་དུས་སུ་རླུང་ཡང་ནང་དུ་གནས། རྟོག་པ་ཕྱིར་འཕྲོས་ན་རླུང་ཡང་ཕྱིར་ཡན་པ་ལགས། དེས་ན་ཡོན་ཏན་སྐྱེ་བར་བྱེད་པ་ལ་རླུང་སེམས་ནང་དུ་གནས་དགོས་པ་ཡིན། དེ་ལྟར་སེམས་ནང་དུ་གནས་པའི་དུས་སུ་རླུང་ནང་དུ་གནས། དེས་རྩ་བྲལ། དེས་ཁམས་འཕེལ་དེའི་དུས་སུ་བདེ་སྟོང་གི་ཏིང་ངེ་འཛིན་ལ་སོགས་པ་ཡོན་ཏན་དཔག་ཏུ་མེད་པ་སྐྱེ་བ་ལགས། དེ་ལ་འདི་སྐབས་སུ་ལམ་འབྲས་ཀུན་ནས་ཕྱོགས་མེད་ཉི་ཤུ་རྩ་གཅིག་ལ་སོགས་པ་གསུངས་པ་ཀུན་ཀྱང་བསྒོམས་ནས་བཤད་པ་བཞིན་དུ་བྱུང་ཡང་བོགས་འདོན་པ་དང་། སྐྱོན་བྱུང་ན་གེགས་སེལ་བ་དེ་དཀའ་བ་ལགས། དེ་ལྟ་བུའི་དུས་སུ་གདམས་ངག་ཁ་པོ་ཅན་ཚན་གཅིག་ཀྱང་ཐག་རུལ་གྱི་སྣ་ལ་འབྲེང་རུལ་འཐུད་པས་རིང་བ་ལ་ཕན་ཡང་སྲ་བ་ལ་མི་ཕན་པས། ཉམས་སུ་བླངས་པའི་དུས་སུ་དཀའ་དོགས་ཡོད་པ་ཡིན། དེས་ན་དུས་ནམ་ཡིན་ཡང་བྱང་ཆུབ་ཀྱི་སེམས་རིན་པོ་ཆེ་ལས་ཟབ་པ་མེད་པ་ལགས། དེ་ལྟར་བྱང་ཆུབ་ཏུ་སེམས་བསྐྱེད་པ་ལ་སོགས་པ་རྗེ་རིན་པོ་ཆེའི་ཁྱད་པར་གྱི་ཆོས་ལྔ་ལྡན་འདིས་ཉམས་སུ་བླངས་པས་འཁོར་ལོ་བཞིར་ཕྱི་ནང་གསང་གསུམ་གྱི་རྟེན་འབྲེལ་འགྲིག་ནས་འོང་། དེ་ལྟར་བྱུང་བས་བདེ་བ་ཚན་ཆེན་པོ་སྐྱེས་པའི་དུས་སུ་མ་ཉམས་པར་བསྲུང་བ་གལ་ཆེ་བ་ལགས། དེ་ལྟར་ལྔ་ལྡན་གྱིས་གཤའ་མར་ཉམས་སུ་བླངས་པས། སྐྱོན་ཐམས་ཅད་འདག་པ་དང་། ཡོན་ཏན་རིན་པོ་ཆེ་གོང་ནས་གོང་དུ་བོགས་ཐོན་ནས། ཚེ་གཅིག་ལུས་གཅིག་གིས་རྫོགས་པའི་བྱང་ཆུབ་ཏུ་སངས་རྒྱ་བ་ལ་ཚེགས་མེད་པ་ལགས་པས། དེ་བཞིན་དུ་མཛད་པར་ཞུ། དེ་ཡང་འདི་ཀུན་ཤིན་ཏུ་ཟབ་པ་ཡིན་པས། གར་ཐོད་ཐོད་དུ་མི་ཟློ་ནས་རང་གི་དེ་ལྟར་ཉམས་སུ་ལེན་པ་དང་གནད་དུ་བསྣུན་པར་ཞུ་འཚལ། ། ཡང་བླ་མ་རིན་པོ་ཆེའི་ཞལ་ནས། བླ་མ་བཟང་ངན་དེ་སློབ་མས་གསལ་བ་ཡིན་བགྱི་བ་གསུངས། དེས་ན་སློབ་མ་རྟོགས་ལྡན་ནམ་ཡོན་ཏན་ཡོད་པ་བྱུང་ན་བླ་མ་དེའི་དབུ་ཐོན་པར་ཡིན་པས། ཞབས་ཏོག་ལ་དེ་བས་ཆེ་བ་མེད་པ་ཡིན། དེ་ལྟ་བུ་མ་བྱུང་ན་སོ་སོས་ཆེན་པོ་དང་བཟང་པོ་ངའི་གོང་ན་མེད་སྙམ་པའི་ང་རྒྱལ་བྱས་ཀྱང་། སློབ་མ་ནོར་ཉན་མ་ཐོན་པའི་དུས་སུ། འཇིག་རྟེན་པའི་ཤགས་ལད་བྱས་སམ་དངོས་པོས་བཏབ་ཟེར་བ་དེར་འོང་བ་ཡིན་པས། བླ་མའི་ཞབས་འདྲེན་པ་ཡང་དེ་ལས་ཆེ་བ་མི་སྲིད་པ་ཡིན། དེ་ལ་མཉམ་གཞག་ཅི་ཡོད་རྗེས་ཀྱིས་ཤེས་བྱ་བ་དང་འདྲ་བས། བླ་མ་ལ་ཡོན་ཏན་ཡོད་མེད་སློབ་མའི་རྒྱུད་ལ་ཡོན་ཏན་སྐྱེས་སམ་མི་སྐྱེས་དེས་ཤེས་པ་ཡིན། དེས་ན་གླེན་གཏམ་དུ་བྱས་ན་སློབ་མ་བཟང་ངན་གང་ཡིན་ཡང་། བླ་མ་དེའི་ནང་ཆར་འོང་བ་ལགས། འདི་ལ་སྔོན་སྤྱན་སྔ་ནས། ང་ལ་མངོན་པར་ཤེས་པ་ཡོད་མེད་དེ་ཁྱེད་ལ་རག་པ་ཡིན་གསུངས། དེ་ཇི་ལྟར་དུ་ལགས་ཞུས་པས། དེ་ཁྱེད་སེམས་ཅན་ལ་ཕན་ཐོགས་པའི་གཤའ་མ་ཞིག་བྱུང་བར་སོང་ན། མི་ཐམས་ཅད་ཀྱིས་ཀྱང་འོ་བླ་མ་ཐམས་ཅད་མཁྱེན་པ་དེས་འདི་ལྟ་བུ་ཞིག་འོང་བར་མཁྱེན་ནས། ཡུལ་མདོ་སྨད་ཀྱི་ས་ཐག་རིང་པོ་དེ་ནས་བོས་པ་ཡིན་ཟེར་ནས་ཐམས་ཅད་ཀྱིས་མངོན་ཤེས་ཅན་དུ་བྱེད་པ་ཡིན་ལ། ཁྱོད་ལ་དེ་ལྟ་བུ་ཞིག་མ་བྱུང་བར་སོང་ན། ཡུལ་མདོ་སྨད་ནས་བོས་པ་ཡིན་ཏེ། གཤའ་མ་ཞིག་མ་བྱུང་། བླ་མ་དེ་ལ་ནི་མངོན་པར་ཤེས་པ་ལྟ་ཅི་སྨོས་ཏེ། ཕོ་ཚོད་ཀྱང་མི་འདུག་ཟེར་ནས་ཐམས་ཅད་ཀྱིས་འབར་དུ་འོང་བ་ཡིན། བགྱི་བ་གསུངས། དེ་ལ་རྗེ་རིན་པོ་ཆེ་ཡབ་སྲས་ལྟ་བུའི་སྤྱན་སྔར་ནི་སོ་སོ་ལ་མོས་གུས་དང་བརྩོན་འགྲུས་ཡོད་ན། གདམས་ངག་གི་གནད་ཐུན་མོང་མ་ཡིན་པ་འདི་ལྟ་བུ་ཡོད་པའི་དུས་སུ་ཡོན་ཏན་སྐྱེ་བ་ཚེགས་མེད་པ་ལགས། གདམས་ངག་དེ་ལྟ་བུ་ཡོད་ཀྱང་ཉམས་སུ་མ་བླངས་ན་ཕན་མེད་པས་ནན་ཏན་ཆེན་པོས་ཉམས་སུ་ལེན་དགོས་པ་ཡིན། དེ་ལྟར་ཉམས་སུ་བླངས་པའི་དུས་སུ་བདེ་མ་བདེ་ལ་སོགས་པ་གང་བྱུང་བར་སོང་ཡང་ཡར་ཞུ་དགོས་པ་ལགས། དེ་ལ་སྐྱོན་ཡོན་གང་བྱུང་བ་དེ་བླ་མ་དམ་པ་ལ་ཞུས་པའི་དུས་སུ་སྐྱོན་ཡིན་ན་དེ་སེལ་བ་དང་། ཡོན་ཏན་ཡིན་པར་སོང་ན་གོང་ནས་གོང་དུ་བོགས་འདོན་པའི་ཐབས་ཡོད་པ་ཡིན་ནོ། དེ་མ་གཏོགས་པ་བདེ་མ་བདེ་གང་ཡང་མེད་པར་གཡག་འགྲོགས་སུ་བྱས་ཤིང་བཟང་ཅག་གེ་བསྡད་པས་མི་ཕན་པ་ཡིན། དེ་ཡང་སྔོན་རྗེ་རིན་པོ་ཆེའི་ཞལ་སྔ་ནས། དགེ་འདུན་གྱི་ཚོགས་ན་གསལ། ངས་ཁྱེད་ཚོགས་འདི་ཚོད་ཅིག་བསྐྱངས་པ་ལ། ལོག་རྟོག་དྲི་མ་ཅན་ཞིག་བཟུང་ནས་བདེ་མ་བདེའི་ཞུ་བ་བྱེད་པ་ཞིག་མ་བྱུང་གསུངས་ནས་བཀའ་བཀྱོན་མཛད་ཀྱང་། དུས་ཚོད་དེ་ཀུན་ན་ལྟ་རྗེ་རིན་པོ་ཆེའི་བྱིན་རླབས་ཀྱིས་ཐམས་ཅད་སྒྲུབ་པ་མི་བྱེད་པ་མེད། རང་ཀུན་གྱིས་ཀྱང་བླ་མ་དང་དགེ་འདུན་གྱི་ཐུགས་ཀྱིས་མ་ཁྲེལ་བ་ཙམ་རེ་བྱས་པ་ལགས། དེ་ལ་ད་ལྟ་ཡིན་པར་སོང་ཡང་། སྔར་སྙན་དུ་གསོལ་བའི་རྗེ་རིན་པོ་ཆེས་ང་ལ་གསུང་བའི་བཀའ་སྩལ་བ་དེ་དང་འདྲ་བར། ང་བཟང་པོ་ཡིན་མིན་ཁྱེད་རྣམས་ལ་རག་པས། ཁྱེད་ཚོ་ལ་ཉམས་མྱོང་དང་མངོན་པར་རྟོགས་པ་སྣ་རེ་སྐྱོང་ཞིང་། མངོན་པར་རྟོགས་པ་རི་ཕུག་རེར་སྒྲུབ་པ་སྙིང་པོར་བྱེད་ནུས་པ་ཆོས་མིན་པ་བསམ་རྒྱུ་མེད་པ་རེ་བྱུང་བར་སོང་ན། ང་བཟང་པོ་ཡིན་པའི་རྟགས་ཀྱང་དེ་ཡིན། ཁྱེད་རྣམས་ལ་དེ་ལྟ་བུ་གང་ཡང་མ་བྱུང་ནས། ཚན་རེ་བཞིན་དུ་ཆོས་དང་མི་མཐུན་པ་སྣ་ཚོགས་རྣམས་རུས་སུ་འདོན་ཅིང་། ངའི་བླ་མ་ལ་ཡོན་ཏན་ཡེ་ཡོད་ཁུ་ཡོད་ལ་སོགས་པའི་ཁ་པོ་བཏང་ལོ་བྱས་ཀྱང་རང་ལ་མ་བྱུང་བའི་དུས་སུ་ཡུད་མེད་པར་འོང་བ་ལགས། དེས་ན་བླ་མ་དང་དགེ་འདུན་གྱི་ཞབས་འདྲེན་དུ་མ་སོང་བ། གཞན་གྱི་བཅས་འདོག་རྒྱུ་མེད་པ་རེ་དགོས་པ་ཡིན། དེ་ཡང་ཡོན་ཏན་ནམ་ཏིང་ངེ་འཛིན་གྱི་སྣང་བ་རེ་རེ་རྒྱུད་ལ་ཡོད་པ་གྱིས་དང་། ཡུལ་ཕྱོགས་ལ་སོགས་གཞི་བྱེས་ལམ་གསུམ་གར་ཡིན་ཡང་། རང་གཞན་གྱི་དོན་འགྲུབ་པར་འོང་བ་ལགས། དེ་མ་གཏོགས་པ་ཡོན་ཏན་གྱི་སྣ་ཁ་རེ་རེ་ཙམ་ལ་ཡང་མི་བརྟེན་པར་བྱས་ནས་ཡུལ་གྲུ་མང་པོ་འགྲིམ་ཞིང་མ་ཕྱིན་པའི་ས་མེད་པས་ཀྱང་། ཁྱི་ཆུ་གཏོར་ལ་རྒྱུགས་པ་བཞིན་དུ་གར་ཕྱིན་ཡང་བདེ་བ་དང་སྐྱིད་པ་ཡང་དཀའ་བར་འོང་དོགས་ཡོད་པས་མ་ཐ་ན་ཡང་ཡོན་ཏན་སྣ་ཁ་རེ་རེ་ཙམ་དགོས་པ་ཡིན། དེ་ལ་རྗེ་རིན་པོ་ཆེའི་ཞལ་ནས། བསོད་ནམས་རང་གིས་མ་བསགས་ན། ། འགྲོ་འདུག་མང་པོའི་ཁ་ན་མེད། ། གང་དུ་ཕྱིན་ཡང་རྙེད་པར་དཀའ། ། ཡི་དྭགས་གྲོང་ཁྱེར་ཆེན་པོ་འདྲ། ། གསུངས་པས། ཡོན་ཏན་གྱི་སྣ་ཁ་རེ་ཙམ་ལ་མ་བརྟེན་པར་བྱས་ན་ནི་ཁྱེད་རྣམས་ཕན་དུ་རེ་གཏན་མི་བཏུབ་པ་ལགས། དེ་ལ་ཚན་གཅིག་གི་ཁྱད་ཆོས་དང་བཞེད་ལུགས་གཞན་ལ་མེད་པ་སྐད་ཟེར་བ་མང་པོ་ལ་ཡང་གྲགས་ཆེན་པོ་ཡང་མེད་པས། གཤམ་རྒྱུགས་ཚོད་ཚོད་མ་བྱེད་འདི་དེ་རང་ཀུན་གྱིས་ནི་ཁྱེད་རྣམས་ལ་ཕན་དུ་རེ། ཉམས་སུ་ལེན་པ་རེ་རེ་གཉིས་གཉིས་འོང་དུ་རེ་བས། རྗེ་རིན་པོ་ཆེའི་གདམས་ངག་ཐུན་མོང་མ་ཡིན་པ་སྒྲུབ་མཁན་དང་ཉམས་སུ་ལེན་མི་བྱུང་ན་ད་ལྟར་ཡོན་ཏན་འབྱུང་བ་ལ་ཚེགས་མེད་པ་རྣམས་སྙན་དུ་གསོལ་བ་ལགས། དེ་སྟེ་ཞོ་བུ་རེ་རེ་ཙམ་དང་མ་བྲལ་བའི་དུས་སུ་ཟབ་སྙམ་པ་མི་འོང་བར་འདུགཚོགས་འཁོར་ལ་དཀའ་ལས་དཔག་ཏུ་མེད་པ་བྱས་པ་དེ་རྣམས་གང་ལ་ཡང་། རྗེ་རིན་པོ་ཆེའི་ཁྱད་པར་གྱི་ཆོས་ལྔ་ལྡན་འདི་ལས་ལྷག་པ་མེད་པས། འདི་ལ་ས་རྡེ་བཙུགས་ཤིང་ཉམས་སུ་བླངས་པར་སོང་ན་གནས་སྐབས་དང་མཐར་ཐུག་གི་ཡོན་ཏན་མ་ལུས་པ་ཐམས་ཅད་མངོན་དུ་འགྱུར་བ་ལ་ཚེགས་མེད་པ་ལགས། དེ་ཡང་ཁ་པོ་ཅན་གང་ཡིན་པར་སོང་ཡང་། འཇིག་རྟེན་གསུམ་གྱི་མགོན་པོ་བླ་མ་རིན་པོ་ཆེ་བས་མཁས་ཟེར་བ་བྱུང་ན་ལྟས་ངན་ཡིན། དེ་མ་གཏོགས་པ་འཇིག་རྟེན་གྱི་ཁམས་འདི་ན་ནི་རྗེ་རིན་པོ་ཆེ་ལས་མཁས་པ་མི་སྲིད་པ་ཡིན་ནོ། ། དེས་ན་ངེད་རང་རྣམས་ཀྱང་རྗེ་རིན་པོ་ཆེའི་རྣམ་པར་ཐར་པ་སྣ་རེ་རེའམ་གསུང་རྡོག་པོ་རེ་རེ་མཐར་སྐྱེལ་བར་སོང་ན། དེས་མ་ཆོག་པ་མེད། ཁྱེད་སྤྱི་སྒོས་ཐམས་ཅད་ཀྱིས་ཀྱང་དེ་བཞིན་དུ་གོ་བ་དང་ཤེས་པར་མཛད་ནས། དུས་རྒྱུན་ཆད་མེད་པར་ཉམས་སུ་ལེན་པ་དང་གནད་དུ་བསྣུན་པར་ཞུ་འཚལ། ། ཡང་བླ་མ་རིན་པོ་ཆེའི་ཞལ་ནས། འདིར་སྤང་བྱ་བགྱི་བ་དེ་སེམས་ཅན་གྱི་རྒྱུད་ལ་ཉོན་མོངས་པ་དུག་གསུམ་གནས་པ་དེ་ཡིན་ལ། དེ་སྤོང་བར་བྱེད་པ་ལ། འདོད་ཆགས་དབང་དང་བསྲེ་བ། ཞེ་སྡང་འཕོ་བ་དང་བསྲེ་བ། གཏི་མུག་རྨི་ལམ་འོད་གསལ་དང་བསྲེ་བ་བགྱི་བ་གསུམ་ཡིན་གསུངས། དེ་ཡང་འདོད་ཆགས་དབང་དང་བསྲེ་བ་ལ། དབང་བཞི་བསྐུར་བ་ལ་བརྟེན་ནས་དགའ་བ་རྣམ་པ་བཞི་ངོ་སྤྲོད་པ་ལ་དགོངས་ཏེ། དེ་ཡང་བུམ་པའི་དབང་བསྐུར་བས་ལུས་ཀྱི་དྲི་མ་འདགདགའ་བའི་ཡེ་ཤེས་ངོ་སྤྲོད། གསང་བའི་དབང་བསྐུར་བས་ངག་གི་དྲི་མ་འདགམཆོག་དགའི་ཡེ་ཤེས་ངོ་སྤྲོད། ཤེས་རབ་ཡེ་ཤེས་ཀྱི་དབང་བསྐུར་བས་ཡིད་ཀྱི་དྲི་མ་འདགདགའ་བྲལ་གྱི་ཡེ་ཤེས་ངོ་སྤྲོད། དབང་བཞི་པ་བསྐུར་བས་ལུས་ངག་ཡིད་གསུམ་ཐ་དད་དུ་འཛིན་པའི་དྲི་མ་འདགལྷན་ཅིག་སྐྱེས་པའི་ཡེ་ཤེས་ངོ་འཕྲོད་པ་ཡིན་ཏེ། དེ་ལྟར་ཡང་། དབང་རྣམ་བཞི་ཡི་རིམ་གྱིས་ནི། ། དགའ་བ་ལ་སོགས་རིམ་ཤེས་བྱ། ། བགྱི་བ་གསུངས། དེ་ཡང་དེ་ལྟར་ངོ་འཕྲོད་པར་བྱེད་པ་ལ། དབང་བཞི་བསྐུར་བའི་རྗེས་ལ་བསྐྱེད་རྫོགས་གཉིས་བསྒོམ་དགོས་ཏེ། བསྐྱེད་པའི་རིམ་པ་ལྷ་ཡབ་ཡུམ་གྱི་རྣམ་པ་བསྒོམས་པས་ཀྱང་གསང་བ་རྟེན་འབྲེལ་གྱི་སྟོབས་རྒྱས་པ་ལ་བརྟེན་ནས་ལྷན་ཅིག་སྐྱེས་པའི་ཡེ་ཤེས་ངོ་འཕྲོད་པར་འོང་། རྫོགས་པའི་རིམ་པ་ཕོ་ཉའི་ལམ་དང་གྲོལ་ལམ་རྣམ་པ་གསུམ། ཕོ་ཉའི་ལམ་གྱི་དབང་དུ་བྱས་ན་རིག་མ་བརྟག་ཐབས་ལ་སོགས་པ་ཐ་དད་འདྲ་བའི་བཤད་པ་ཡོད་པར་སོང་ཡང་། ཉམས་སུ་བླངས་ལོ་བྱེད་པ་རྣམས་ཀྱིས་ཀྱང་གལ་ཆེ་ཤོས་མ་སྐྱལ་བ་ཉུང་བར་གདའ་བས། སྤྱན་སྔ་ནས་ནི་མི་མཉེས་པ་ཡིན། དེ་ལ་ཚན་གཅིག་གིས་རྗེ་མར་པ་ལོ་ཙཱ་བས་ཀྱང་མཛད་པར་འདུག་སྟེ། ཅང་མ་མཉེས་པར་འདུག་སྙམ་པ་སྲིད་དེ། རྗེ་མར་པས་མཛད་པ་དེ་དང་གཞན་གྱི་གཉིས་ལུགས་མི་གཅིགགྲུབ་ཐོབ་དེ་ལྟ་བུ་རྣམས་ལ་ཁུངས་འབྱིན་ལོ་བྱས་པས། སེང་གེས་མཆོངས་སར་བོང་རྒན་གྱིས་མཆོངས་པས་སྐེད་པ་ཆགས་པ་ཡིན་པས། སྙད་མུ་གེ་ལ་བཏགས་ནས་སྣམ་བུ་བོར་ཚོང་མ་བྱེད། དེ་ལྟ་བུ་གང་བྱས་ཀྱང་རྗེ་རིན་པོ་ཆེ་ཡབ་སྲས་ཀྱི་ཞབས་འདྲེན་དུ་འགྲོ་བ་དང་སོ་སོ་ཡང་ནག་ཧྲུལ་གྱིས་འགྲོ་བ་ཡིན་ཏེ། དེ་ལ་རྗེ་རིན་པོ་ཆེ་ཡབ་སྲས་ནི་མཁས་པ་དང་བཙུན་པས་གཞན་ཐམས་ཅད་ལས་ཁྱད་པར་དུ་འཕགས་པ་ཡིན་པས། དེའི་དུས་སུ་ཡབ་སྲས་ཀྱི་ཤོལ་ན་མར་ལ་དེ་འདྲ་བ་བྱུང་ནས་སངས་རྒྱས་ཀྱི་བསྟན་པ